නිවනින් නිවී සැනසේවා සග රජුනේ
අපවත්වී වදාළ කොළඹ හුණුපිටිය ගංගාරාමාධිපති කොළඹ නව කෝරළයේ ප්රධාන සංඝ නායක ආචාර්ය ගලබොඩ ඤාණිස්සර නාහිමියන්ගේ ආදාහන පූජෝත්සවය රාජ්ය අනුග්රහයෙන් ගංගාරාම විහාරස්ථ භූමියේ ඊයේ 05දා සිදු කෙරිණි මෑත ඉතිහාසයේ සම්බුද්ධ ශාසනයත් රටත් ජාතියත් ආරක්ෂා කරමින් ඕනෑම අභියෝගයකට එඩිතරව මුහුණ දෙමින් නිර්භයව මහා මෙහෙවරක් ඉටුකළ ගංගාරාමයේ විහාරාධිපතිව වැඩසිටි අපවත් වී වදාළ ආචාර්ය ගල්බොඩ ඤාණිස්සර නාහිමියන්ගේ අපවත්වීම වර්තමාන සමාජයටත් රටටත් ශාසනයටත් පිරිමැසිය නොහැකි පාඩුවක් බව අස්ගිරි පාර්ශ්වයේ අනුනායක ආණමඩුවේ ධම්මදස්සි නාහිමියෝ පැවසූහ නාහිමියන් එසේ පැවසුවේ කොළඹ ගංගාරාමාධිපති කොළඹ නව කෝරළයේ ප්රධාන සංඝ නායක අපවත්වී වදාළ ආචාර්ය ගල්බොඩ ඤාණිස්සර නාහිමියන්ගේ ආදාහනය සිදුවූ අවස්ථාවේදීය රාජ්ය අනුග්රහය යටතේ පැවති ආදාහන පූජෝත්සවයේ පන්සිල්හි පිහිටුවීම නියංගොඩ විජිතසිරි මල්වතු අනුනාහිමියන් විසින් සිදුකළ අතර මහා සංඝරත්නය ඇතුළු සියලු දෙනා පිළිගැනීමේ කතාව විහාරාධිකාරී ආචාර්ය කිරින්දේ අස්සජි හිමියන් සිදු කළහ අපවත්වී වදාළ නාහිමියන්ගේ ඥාතීන් හා ශිෂ්ය භික්ෂූන් වහන්සේලාගේ පැන් වැඩීමෙන් හා මතක වස්ත්ර පූජාවෙන් අනතුරුව වැඩි දුරටත් අදහස් දැක්වූ ආණමඩුවේ ධම්මදස්සි නාහිමියෝ අපේ පොඩි හාමුදුරුවෝ නමින් බොහෝ දෙනා හඳුන්වන ගල්බොඩ ඤාණිස්සර නාහිමියන් අප රටට කළ අප කිසිම කෙනකුට අමතක කළ නොහැකි සේවයක් වැදගත් උගත් ගුණවත් ශිෂ්ය පිරිසක් සම්බුද්ධ ශාසනයට දායාද කරමින් සම්බුද්ධ ශාසනය දේශ දේශාන්තරවල ප්රචලිත කරන්නට ගත් උත්සාහය පිළිබඳව බෞද්ධයන් වශයෙන් ඉතා අගය කළ යුතු බවද උන්වහන්සේ පැවසූහ එහිදී සියම් මහා නිකායේ මල්වතු පාර්ශ්වයේ අනුනායක නියංගොඩ විජිතසිරි නාහිමියන් අදහස් දක්වමින් ශ්රී ලංකා විද්යොදය විශ්වවිද්යාලයෙන් ලබාගත් පූර්ණ අධ්යාපනය මුල්කොට සසුනබර ආලෝකමත් කරන්නටත් ප්රාදේශීය වශයෙන් අඩුපාඩු සහිත විහාරස්ථාන නවීකරණයටත් සාමනේර භික්ෂූන් වහන්සේලා අධ්යාපනය නගාසිටුවන්නට ගත් උත්සාහය පිළිබඳව අප සියලු දෙනාම උන්වහන්සේට ගෞරවය හිමිවිය යුතු බවද උන්වහන්සේ ප්රකාශ කළහ මෙහිදී රාමඤ්ඤ නිකායේ මහානායක මකුලෑවේ ශ්රී විමල නාහිමියෝද කරගොඩ උයන්ගොඩ මෛත්රිමූර්ති නාහිමියෝද අනුශාසානා සිදු කළහ ජනාධිපති රනිල් වික්රමසිංහ මහතා අදහස් දක්වමින් සම්බුද්ධ ශාසනයේ චිරස්තිථිය උදෙසාත් දූදරුවන්ගේ අනාගත ගමන යහපත් කරන්නට අභීතවත් එඩිතරවත් යම් ඉලක්කයක් කරා අප සංවර්ධනය කිරීමට පුරෝගාමී වූ ආචාර්ය ගල්බොඩ ඤාණිස්සර නාහිමියන්ගේ අභාවය අප සියලු දෙනාටමත් රටටත් පාඩුවක් බවද ජනාධිපතිවරයා පැවසීය විවිධ හැකියාවන්ගෙන් පිරිපුන් සඟ නාහිමිනමක් වූ ගංගාරාමයේ පොඩි හාමුදුරුවෝ වැනි හිමිනමක් යළිත් පහළ වනු ඇතැයි මා සිතන්නේ නැහැ යැයි ද ජනාධිපතිවරයා අවමංගල සභාව අමතා කීවේය විපක්ෂ නායක සජිත් ප්රේමදාස මහතා ද අදහස් දක්වමින් ඤාණිස්සර හිමියන්ගෙන් අවවාද අනුශාසනා නොලැබූ රාජ්ය නායකයකු නැති තරම් උන්වහන්සේ තමන් වහන්සේ දරන මතය නොබියව ඕනෑම අයකු වෙත කියාපෑමට මැලි වුණේ නැහැ මගේ පියාණන්ගේ ගම්උදා වැඩසටහනට සමගාමීව පොඩි හාමුදුරුවෝ දුප්පත් ජනතාවට නිවාස තනා දීමේ ව්යාපෘතියක් දියත් කළා උන්වහන්සේගේ අපවත්වීම කොළඹ ජනතාවට වගේම මුළු මහත් ලක් වැසියන්ටම දැරිය නොහැකි පාඩුවක් ගංගාරාම විහාරස්ථ දායක සභාවේ සභාපති රංජිත් විජයවර්ධන මහතා ඇතුළු දායක පිරිස ද මැති ඇමැතිවරු ත්රිවිධ හමුදාපතිවරු විදෙස් තානාපතිවරු ඇතුළු විශාල පිරිසක් ද කිතුනු මුස්ලිම් හා හින්දු ආගමික නියෝජිතයන් ද ගලබොඩ ඤාණිස්සර නාහිමිපාණන්ගේ ආදාහන පූජෝත්සවයට සහභාගි වූහ අවමංගල සභාව අවසන් වීමෙන් පසුව ඤාණිස්සර නාහිමිපාණන්ගේ ශ්රී දේහය රැගත් දෙන උන්වහන්සේගේ ශිෂ්යවරයන් වහන්සේලාගේ කර මතින් චිතකය වෙත වැඩම කර මළහිරු බැස යද්දී රැස්ව සිටි දහස් සංඛ්යාත දායක දායිකාවන්ගේ සෝ සුසුම් මැද චිතකයට ගිනි දැල්වීය ඡායාරූප  කමල් බෝගොඩ ධර්මසේන වැලිපිටිය බුද්ධික ඩී රණසිංහ